خورشید شاہد

بیگم خورشید شاہد (ولادت: 19 نومبر 1926ء - وفات: 27 جون 2021ء) ایک پاکستانی اداکارہ تھیں۔ بیگم خورشید کو 1984ء  میں صدر پاکستان کی جانب سے تمغائے حسن کارکردگی سے نوازا گیا تھا۔ وہ سلمان شاہد کی والدہ تھیں۔

ابتدائی زندگی 
بیگم خورشید شاہد 19 نومبر 1926ء کو پیدا ہوئیں۔ قیام پاکستان کے بعد بیگم خورشید لاہور کا رخ کیا اور ریڈیو پاکستان سے وابستہ ہوگئیں۔

پیشہ وارانہ زندگی 
خورشید شاہد نے اپنی فنی زندگی کا آغاز دہلی میں آل انڈیا ریڈیو سے 9 سال کی عمر میں کیا تھا۔  انہوں نے کیرئیر کی ابتدا میں لاہور تھیٹر میں بھی کام کیا۔ فنی زندگی کا آغاز مغنیہ کے طور پر کیا، روشن آرا بیگم کی شاگردی اختیار کی اور موسیقی کی بڑی بڑی محفلوں میں داد و تحسین وصول کی۔ بعد ازاں ریڈیو پر صداکاری اور ٹیلی وژن پر اداکاری کے جوہر دکھائے۔ ان کے مشہور ڈراموں میں فہمیدہ کی کہانی استانی راحت کی زبانی کا نام سرفہرست ہے جسے اشفاق احمد نے تحریر کیا۔ چند فلموں میں بھی کام کیا جن میں چنگاری اور بھولا ساجن کے نام شامل ہیں۔ حکومت پاکستان نے انہیں 14 اگست 1995 کو صدارتی تمغہ حسن کارکردگی عطا کیا تھا معروف اداکار سلمان شاہد ان کے فرزند ہیں خورشید شاہد خود بھی اداکارہ تھیں اور ان سے شادی کرنے کے لیے آل انڈیا ریڈیو کے ڈائریکٹر جگل کشور مہرا مسلمان ہو گئے تھے۔

بیگم خورشید شاہدنے آخری بار 2003 میں بننے والی فلم خاموش پانی میں اداکاری کے جوہر دِکھائے تھے۔

ذاتی زندگی 
خورشید شاہد نے شادی  آل انڈیا ریڈیو کے ڈائریکٹر جگل کشور مہرا سے کی تھی۔  ان سے شادی کرنے کے لیے آل انڈیا ریڈیو کے ڈائریکٹر جگل کشور مہرا مسلمان ہو گئے تھے۔ بیگم خورشید نے سیالکوٹ سے تعلق رکھنے والے پروڈیوسر سلیم شاہد سے شادی کی تھی۔ سلیم شاہد سے شادی کے بارے میں خود بیگم خورشید ایک انٹرویو میں کہتی ہیں:

بیگم خورشید  سلمان شاہد کی والدہ تھیں۔

وفات 
بیگم خورشید شاہد نے 27 جون 2021ء کو وفات پائی۔ کچھ میڈیا رپورٹس کے مطابق، خورشید شاہد کو دورہ قلب سے  کچھ دن قبل اسپتال میں داخل کرایا گیا تھا۔ وزیراعلیٰ سندھ سید مراد علی شاہ نے اداکارہ بیگم خورشید شاہد کے انتقال پر گہرے دکھ اورافسوس کا اظہار کیا ۔مشہور فنکار ہستیاں، صبا حمید، ثمینہ پیرزادہ، کبریٰ خان نے بھی دکھ اورافسوس کا اظہار کیا ۔

اعزازات 

 1984ء  میں صدارتی تمغہ حسن کارکردگی، صدر پاکستان کی جانب سے

حوالہ جات 

1926ء کی پیدائشیں
2021ء کی وفیات
بقید حیات شخصیات
بیسویں صدی کی پاکستانی اداکارائیں
پنجاب، پاکستان کی اداکارائیں
آل انڈیا ریڈیو کی خواتین
آل انڈیا ریڈیو کی شخصیات
ریڈیو پاکستان کی شخصیات
پاکستانی ٹیلی ویژن اداکارائیں
اکیسویں صدی کی پاکستانی اداکارائیں
پاکستانی فلمی اداکارائیں
تمغائے حسن کارکردگی وصول کنندگان
بیسویں صدی کی پاکستانی گلوکارائیں
برطانوی ہند کی شخصیات
اکیسویں صدی کی پاکستانی گلوکارائیں
پاکستانی ریڈیو شخصیات
پنجابی گلوکار
لاہور کے گلوکار
پاکستانی گلوکارائیں
بیسویں صدی کے ہندوستانی گلوکار
پنجابی زبان کے گلوکار
بیسویں صدی کی بھارتی گلوکارائیں
اکیسویں صدی کی ہندوستانی خواتین گلوکارائیں
ہندی سنیما کی اداکارائیں
پنجابی سنیما کی اداکارائیں
اردو سنیما میں اداکارائیں
ہندی زبان کے گلوکار
اردو زبان کے گلوکار
Short description is different from Wikidata
اکیسویں صدی کے بھارتی گلوکار